CELEX: 32012D0448
Language: lt
Date: 1342051200000
Title: 2012/448/ES: 2012 m. liepos 12 d. Komisijos sprendimas, kuriuo nustatomi ekologiniai kriterijai, taikomi suteikiant ES ekologinį ženklą laikraštiniam popieriui (pranešta dokumentu Nr. C(2012) 4693)  Tekstas svarbus EEE

28.7.2012   
            
            
               LT
            
            
               Europos Sąjungos oficialusis leidinys
            
            
               L 202/26
            
         KOMISIJOS SPRENDIMAS
   2012 m. liepos 12 d.
   kuriuo nustatomi ekologiniai kriterijai, taikomi suteikiant ES ekologinį ženklą laikraštiniam popieriui
   (pranešta dokumentu Nr. C(2012) 4693)
   (Tekstas svarbus EEE)
   (2012/448/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
   pasikonsultavusi su Europos Sąjungos ekologinio ženklinimo valdyba,
   kadangi:
   
               (1)
            
            
               pagal Reglamentą (EB) Nr. 66/2010 ES ekologinis ženklas gali būti suteikiamas tokiems gaminiams, kurie per visą gyvavimo ciklą daro mažesnį poveikį aplinkai;
            
         
               (2)
            
            
               Reglamente (EB) Nr. 66/2010 nustatyta, kad kiekvienai gaminių grupei turi būti nustatyti konkretūs ES ekologinio ženklo suteikimo kriterijai;
            
         
               (3)
            
            
               kadangi gaminant laikraštinį popierių suvartojami dideli energijos, medienos bei cheminių produktų kiekiai ir gali būti pakenkta aplinkai arba kilti su gamtos išteklių naudojimu susijusi rizika, tikslinga nustatyti ES ekologinio ženklo suteikimo gaminių grupei „laikraštinis popierius“ kriterijus;
            
         
               (4)
            
            
               šiame sprendime numatytos priemonės atitinka Reglamento (EB) Nr. 66/2010 16 straipsniu įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Gaminių grupei „laikraštinis popierius“ priklauso iš plaušienos pagamintas ir laikraščiams bei kitiems spaudiniams spausdinti naudojamas popierius.
   2.   Kopijuojamasis ir rašomasis popierius, šilumai jautrus popierius, fotografinis ir savaiminio kopijavimo popierius, pakavimo ir vyniojamasis popierius bei kvapnusis popierius šiai gaminių grupei nepriskiriami.
   2 straipsnis
   Šiame sprendime vartojamų terminų apibrėžtys:
   1)   laikraštinis popierius– popierius, daugiausiai naudojamas laikraščiams spausdinti ir pagamintas iš plaušienos ir (arba) rūšiuotosios makulatūros, kurios svoris yra 40–65 g/m2;
   2)   regeneruoti plaušai– plaušai, gauti iš gamybos atliekų arba iš namų ūkių, komercinių, pramoninių ar institucinių objektų, kaip galutinių gaminių, nebetinkamų naudoti pagal paskirtį, naudotojų, atliekų.
   3 straipsnis
   Kad laikraštiniam popieriui pagal Reglamentą (EB) Nr. 66/2010 būtų galima suteikti ES ekologinį ženklą, jis turi būti priskiriamas šio sprendimo 1 straipsnyje apibrėžtai gaminių grupei „laikraštinis popierius“ ir atitikti šio sprendimo priede nustatytus kriterijus ir su jais susijusius vertinimo bei patikros reikalavimus.
   4 straipsnis
   Gaminių grupei „laikraštinis popierius“ nustatyti kriterijai ir su jais susiję vertinimo bei patikros reikalavimai galioja trejus metus nuo šio sprendimo priėmimo dienos.
   5 straipsnis
   Administravimo tikslais gaminių grupei „laikraštinis popierius“ suteikiamas kodas 037.
   6 straipsnis
   Šis sprendimas skirtas valstybėms narėms.
   
      Priimta Briuselyje 2012 m. liepos 12 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 27, 2010 1 30, p. 1.
   
      PRIEDAS
      
         SISTEMA
      
      
         Kriterijų tikslai
      
      Taikant šiuos kriterijus visų pirma siekiama didinti išteklių naudojimo efektyvumą, skatinant perdirbti popierių, mažinant į vandenis išleidžiamų toksinių ir eutrofinių medžiagų kiekį, mažinant energijos vartojimą ir su juo susijusį teršalų išmetimą į orą ir taip sumažinant žalą aplinkai ir pavojus, susijusius su energijos naudojimu (visuotinis atšilimas, rūgštėjimas, ozono sluoksnio plonėjimas, neatsinaujinančių išteklių išeikvojimas), mažinant žalą aplinkai ir pavojus, susijusius su pavojingų cheminių medžiagų naudojimu, ir taikant tvaraus valdymo principus siekiant išsaugoti miškus.
      
         KRITERIJAI
      
      Šie kriterijai nustatyti atsižvelgiant į kiekvieną iš šių aspektų:
      
                  1.
               
               
                  teršalų išmetimas į vandenį ir orą;
               
            
                  2.
               
               
                  energijos naudojimas;
               
            
                  3.
               
               
                  plaušai – tvari miškotvarka;
               
            
                  4.
               
               
                  pavojingos cheminės medžiagos;
               
            
                  5.
               
               
                  atliekų tvarkymas;
               
            
                  6.
               
               
                  tinkamumas naudoti;
               
            
                  7.
               
               
                  ekologinio ženklo etiketėje pateikiama informacija.
               
            Ekologiniai kriterijai taikomi plaušienos gamybai, įskaitant visus sudedamuosius procesus nuo pirminio plaušo (regeneruotos žaliavos) įvežimo į gamybos vietą iki plaušienos išvežimo iš plaušienos gamyklos. Popieriaus gamyboje ekologiniai kriterijai taikomi visiems sudedamiesiems procesams nuo plaušienos malimo (rūšiuotosios makulatūros smulkinimo) iki popieriaus vyniojimo į ritinius.
      Šie kriterijai netaikomi šiai veiklai:
      
                  1.
               
               
                  plaušienos, popieriaus arba žaliavų vežimas;
               
            
                  2.
               
               
                  popieriaus rūšies pakeitimas.
               
            
         Vertinimo ir patikros reikalavimai
      
      Kiekvieno kriterijaus apraše nurodyti konkretūs vertinimo ir patikros reikalavimai.
      Jeigu reikalaujama, kad paraiškos teikėjas pateiktų deklaracijas, dokumentus, tyrimus, bandymų ataskaitas ar kitus atitikties pagal kriterijus įrodymus, tai reiškia, kad visi šie dokumentai gali būti parengti atitinkamai paraiškos teikėjo ir (arba) jo tiekėjo (-ų) ir (arba) jo (jų) tiekėjo (-ų).
      Prireikus galima taikyti kitokius, nei nurodyti pagal kiekvieną kriterijų, bandymų metodus, jeigu paraišką vertinanti kompetentinga institucija patvirtina jų lygiavertiškumą.
      Jeigu įmanoma, bandymus turėtų atlikti standarto EN ISO 17025 arba jam lygiaverčio standarto bendruosius reikalavimus atitinkančios laboratorijos.
      Tam tikrais atvejais kompetentingos institucijos gali reikalauti patvirtinamųjų dokumentų ir gali atlikti nepriklausomas patikras.
      
         ES EKOLOGINIO ŽENKLO KRITERIJAI
      
      
         1 kriterijus.   Teršalų išmetimas į vandenį ir orą
      
      a)   Cheminis deguonies suvartojimas (angl. chemical oxygen demand, COD), siera (S), azoto oksidai (NOx), fosforas (P)
      Kiekvieną iš šių parametrų atitinkantis teršalų, gaminant plaušieną ir popierių išmetamų į orą ir (arba) vandenį, kiekis įvertinamas taškais (PCOD, PS, PNOx, PP), kaip aprašyta toliau.
      Bet kuris atskiras taškų skaičius (PCOD, PS, PNOx ar PP) yra ne didesnis kaip 1,5.
      Bendras taškų skaičius (Psuminė = PCOD + PS + PNOx + PP) yra ne didesnis kaip 4,0.
      PCOD vertė apskaičiuojama toliau nurodytu būdu (PS, PNOx ir PP vertės apskaičiuojamos taip pat).
      Nustatoma su kiekviena naudojamos plaušienos rūšimi i susijusi svertinė (atsižvelgiant į naudojamą kiekvienos rūšies plaušienos dalį oru džiovintos plaušienos tonoje, plaušiena i) išmatuota COD vertė (CODplaušienos,i, išreikšta kilogramais oru džiovintos plaušienos tonai) ir visos vertės sudedamos. Tada su visomis plaušienos rūšimis susijusi COD svertinė vertė ir išmatuota su popieriaus gamyba susijusi COD vertė sudedamos ir taip gaunama bendra COD vertė (CODsuminė).
      Plaušienos gamybos svertinė COD etaloninė vertė apskaičiuojama taip pat – visų naudojamos plaušienos rūšių svertinių etaloninių verčių suma ir popieriaus gamybos etaloninė vertė sudedamos ir taip gaunama bendra CODetaloninė vertė (CODbendra etaloninė). Kiekvienos naudojamos plaušienos rūšies ir popieriaus gamybos etaloninės vertės nurodytos 1 lentelėje.
      Galiausiai bendra COD vertė padalijama iš bendros COD etaloninės vertės:
      
         
      
         1   lentelė
      
      
         Su skirtingų rūšių plaušienos ir popieriaus gamyba susijusių išmetamųjų teršalų etaloninės vertės
      
      
                  Plaušienos rūšis (popierius)
               
               
                  Išmetamieji teršalai (kg/ODT)
               
            
                  CODetaloninė
                  
               
               
                  Setaloninė
                  
               
               
                  NOx, etaloninė
                  
               
               
                  Petaloninė
                  
               
            
                  Balinta cheminė plaušiena (išskyrus sulfitinę)
               
               
                  18,0
               
               
                  0,6
               
               
                  1,6
               
               
                  0,045
               
            
                  Balinta cheminė plaušiena (sulfitinė)
               
               
                  25,0
               
               
                  0,6
               
               
                  1,6
               
               
                  0,045
               
            
                  Nebalintoji cheminė plaušiena
               
               
                  10,0
               
               
                  0,6
               
               
                  1,6
               
               
                  0,04
               
            
                  Cheminė termomechaninė plaušiena
               
               
                  15,0
               
               
                  0,2
               
               
                  0,3
               
               
                  0,01
               
            
                  Termomechaninė plaušiena/trintos medienos plaušiena
               
               
                  3,0
               
               
                  0,2
               
               
                  0,3
               
               
                  0,01
               
            
                  Regeneruoto plaušo plaušiena
               
               
                  2,0
               
               
                  0,2
               
               
                  0,3
               
               
                  0,01
               
            
                  Popierius (neintegruotose gamyklose, kuriose naudojama tik pirkta plaušiena)
               
               
                  1
               
               
                  0,3
               
               
                  0,8
               
               
                  0,01
               
            
                  Popierius (kitose gamyklose)
               
               
                  1
               
               
                  0,3
               
               
                  0,7
               
               
                  0,01
               
            Jeigu galima įrodyti, kad dėl natūraliai medienoje susikaupusio fosforo išskiriamas didesnis fosforo kiekis, išimties tvarka taikoma didesnė 1 lentelėje nurodyta balintos cheminės plaušienos (išskyrus sulfitinę) Petaloninė vertė, neviršijanti 0,1.
      Jeigu toje pačioje jėgainėje bendrai gaminama ir šiluma, ir elektros energija, iš bendros sumos galima atimti gaminant elektros energiją išmetamą S ir NOx kiekį. Gaminant elektros energiją išmetamų teršalų dalį galima apskaičiuoti pagal šią formulę:
      2 × (MWh (elektros energija))/[2 × MWh (elektros energija) + MWh (šiluma)].
      Šioje formulėje elektros energija yra elektros energija, pagaminta bendros šilumos ir elektros energijos gamybos jėgainėje.
      Šioje formulėje šiluma yra grynasis šilumos kiekis, kurį jėgainė tiekia plaušienai (popieriui) gaminti.
      
         Vertinimas ir patikra. Paraiškos teikėjas pateikia išsamius skaičiavimus, kuriais įrodo atitiktį pagal šį kriterijų, ir susijusius pagrindžiamuosius dokumentus, į kuriuos įtraukiamos bandymų ataskaitos, parengtos remiantis šiais bandymų metodais: COD: ISO 6060; NOx: ISO 11564; S(oksiduota): EPA Nr. 8; S(redukuota): EPA Nr. 16A; S kiekis mazute: ISO 8754; S kiekis akmens anglyse: ISO 351; P: EN ISO 6878, APAT IRSA CNR 4110 arba Dr. Lange LCK 349.
      Patvirtinamuosiuose dokumentuose nurodomas matavimo periodiškumas ir pateikiami apskaičiuoti COD, S ir NOx taškai. Dokumentuose nurodomas visas S ir NOx, išmetamų plaušienos ir popieriaus gamybos metu, kiekis taip pat ne gamybos vietoje gaminant garą, išskyrus teršalų kiekius, išmetamus gaminant elektros energiją. Į matavimus įtraukiami regeneravimo katilai, kalkių degimo krosnys, garo katilai ir nemalonaus kvapo dujų deginimo krosnys. Įvertinamas pasklidžiųjų išmetamųjų teršalų kiekis. Į ataskaitoje pateiktas išmetamos į aplinkos orą S vertes įtraukiami oksiduotos ir redukuotos S (dimetilsulfido, metiltiolio, vandenilio sulfido ir panašūs išmetalai) kiekiai. Išmetamus S kiekius, susijusius su šiluminės energijos gamyba iš mazuto, akmens anglių ir kito išorės kuro, kuriame S kiekis yra žinomas, galima ne matuoti, o apskaičiuoti, ir į juos būtina atsižvelgti.
      Į vandenį išleidžiamų teršalų kiekiui nustatyti imami gamykloje arba komunalinių nuotekų valymo įmonėje išvalytų nuotekų nefiltruoti ir nenusodinti mėginiai. Matavimų laikotarpis grindžiamas dvylikos mėnesių trukmės gamyba. Jeigu gamykla yra nauja arba po rekonstrukcijos, matavimai atliekami ne trumpiau kaip 45 stabilaus gamyklos darbo dienas iš eilės. Matavimai turi būti reprezentatyvūs atitinkamam laikotarpiui.
      Kadangi integruotose gamyklose sunku gauti atskiras plaušienos ir popieriaus gamybos taršos vertes, jeigu yra tik bendras plaušienos ir popieriaus gamybos taršos rodiklis, plaušienos gamybos taršos vertės prilyginamos nuliui, o į popieriaus gamyklos taršos vertę įtraukiama ir plaušienos, ir popieriaus gamyba.
      b)   AOX (absorbuojamieji organiniai halogenai)
      
                  —
               
               
                  Iki 2013 m. kovo 31 d. AOX kiekis, išmetamas gaminant bet kurios naudojamos rūšies plaušieną, turi būti ne didesnis kaip 0,20 kg/ODT.
               
            
                  —
               
               
                  Nuo 2013 m. balandžio 1 d. iki šiame sprendime nustatytų kriterijų galiojimo laikotarpio pabaigos AOX kiekis, išmetamas gaminant bet kurios naudojamos rūšies plaušieną, turi būti ne didesnis kaip 0,17 kg/ODT.
               
            
         Vertinimas ir patikra. Paraiškos teikėjas pateikia bandymų ataskaitas, parengtas remiantis bandymų metodu AOX ISO 9562, išsamius skaičiavimus, įrodančius atitiktį pagal šį kriterijų, ir susijusius pagrindžiamuosius dokumentus.
      Pagrindžiamuosiuose dokumentuose nurodomas matavimo dažnumas. AOX kiekis matuojamas tik tuose procesuose, kuriuose plaušienai balinti naudojami chloro junginiai. AOX kiekio nereikia matuoti neintegruotosios popieriaus gamybos nuotekose, nebalinamos plaušienos gamybos nuotekose ar kai balinama medžiagomis, kurių sudėtyje nėra chloro.
      Matuojant imami gamykloje arba komunalinių nuotekų valymo įmonėje išvalytų nuotekų nefiltruoti ir nenusodinti mėginiai. Matavimų laikotarpis grindžiamas dvylikos mėnesių trukmės gamyba. Jeigu gamykla yra nauja arba po rekonstrukcijos, matavimai atliekami ne trumpiau kaip 45 stabilaus gamyklos darbo dienas iš eilės. Matavimai turi būti reprezentatyvūs atitinkamam laikotarpiui.
      c)   CO2
      
      Naudojant neatsinaujinančius išteklius išmetamas anglies dioksido kiekis turi neviršyti 1 000 kg vienai pagaminto popieriaus tonai, įskaitant anglies dioksidą, išmetamą gaminant elektros energiją (gamybos vietoje arba už jos ribų). Neintegruotose gamyklose (kuriose naudojama tik perkama komercinė plaušiena) išmetamųjų teršalų kiekis neturi viršyti 1 100 kg tonai. Išmetamųjų teršalų kiekis apskaičiuojamas kaip gaminant plaušieną ir popierių išmetamų teršalų kiekių suma.
      
         Vertinimas ir patikra. Paraiškos teikėjas pateikia atitiktį pagal šį kriterijų įrodančius išsamius skaičiavimus ir susijusius pagrindžiamuosius dokumentus.
      Paraiškos teikėjas pateikia į orą išmetamo anglies dioksido kiekio duomenis. Į juos įtraukiami duomenys, susiję su visais neatsinaujinančiais kuro ištekliais, naudojamais plaušienos ir popieriaus gamybai, taip pat teršalai, išmetami gaminant elektros energiją (gamybos vietoje ar už jos ribų).
      Skaičiuojant CO2 kiekį, susidarantį deginant kurą, naudojami šie taršos koeficientai:
      
         2   lentelė
      
      
                  Degalai
               
               
                  Išmetamas CO2 iškastinio kuro kiekis
               
               
                  Vienetai
               
            
                  Anglis
               
               
                  96
               
               
                  g CO2 iškastinio kuro/MJ
               
            
                  Žalia nafta
               
               
                  73
               
               
                  g CO2 iškastinio kuro/MJ
               
            
                  Mazutas Nr. 1
               
               
                  74
               
               
                  g CO2 iškastinio kuro/MJ
               
            
                  Mazutas Nr. 2–5
               
               
                  81
               
               
                  g CO2 iškastinio kuro/MJ
               
            
                  SND
               
               
                  66
               
               
                  g CO2 iškastinio kuro/MJ
               
            
                  Gamtinės dujos
               
               
                  56
               
               
                  g CO2 iškastinio kuro/MJ
               
            
                  Elektros energija iš tinklo
               
               
                  400
               
               
                  g CO2 iškastinio kuro/kWh
               
            Skaičiavimų arba masės balanso laikotarpis grindžiamas dvylikos mėnesių trukmės gamyba. Jeigu gamykla yra nauja arba po rekonstrukcijos, skaičiavimai grindžiami ne trumpesniu kaip 45 stabilaus gamyklos darbo dienų iš eilės laikotarpiu. Skaičiavimai turi būti reprezentatyvūs atitinkamam laikotarpiui.
      Taikoma pirmiau pateiktoje lentelėje elektros energijai iš tinklo nurodyta vertė (Europoje taikoma vidutinė sąnaudų vertė), nebent paraiškos teikėjas pateiktų savo elektros energijos tiekėjo (sutartį sudariusio tiekėjo) vidutinių sąnaudų arba nacionalinio vidurkio nustatymo dokumentus – tokiu atveju paraiškos teikėjas vietoj lentelėje nurodytos vertės gali naudoti tą vertę.
      Skaičiuojant išmetamo CO2 kiekį neįtraukiamas iš atsinaujinančiųjų energijos išteklių (1) pagamintos įsigytos ir gamybos procesams sunaudotos energijos kiekis. Paraiškos teikėjas pateikia atitinkamus dokumentus, įrodančius, kad gamykloje naudojama arba iš išorės įsigyjama šios rūšies energija.
      
         2 kriterijus.   Energijos sąnaudos
      
      a)   Elektra
      Plaušienos ir popieriaus gamybos elektros energijos sąnaudos išreiškiamos taškais (PE), kaip išdėstyta toliau.
      Taškų PE suma yra mažesnė arba lygi 1,5.
      PE apskaičiuojamas šiuo būdu.
      Skaičiavimas plaušienos gamybai. Su kiekviena naudojamos plaušienos rūšimi i susijusios elektros energijos sąnaudos (Eplaušienos, i, išreiškiamos kWh/ODT) apskaičiuojamos taip:
      Eplaušienos, i = Įmonėje pagaminta elektros energija + Pirkta elektros energija – Parduota elektros energija.
      Skaičiavimas popieriaus gamybai. Panašiai apskaičiuojamos ir su popieriaus gamyba susijusios elektros energijos sąnaudos (Epopieriaus):
      Epopieriaus = Įmonėje pagaminta elektros energija + Pirkta elektros energija – Parduota elektros energija.
      Galiausiai taškai, apskaičiuoti plaušienos ir popieriaus gamybai, sudedami ir taip gaunamas bendras taškų skaičius (PE):
      
         
      Kadangi integruotose gamyklose sunku gauti atskiras plaušienos ir popieriaus gamybos elektros energijos sąnaudų vertes, jeigu yra tik bendras plaušienos ir popieriaus gamybos sąnaudų rodiklis, plaušienos gamybos sąnaudų vertės prilyginamos nuliui, o į popieriaus gamyklos elektros energijos sąnaudų vertę įtraukiama ir plaušienos, ir popieriaus gamyba.
      b)   Kuras (šiluminė energija)
      Plaušienos ir popieriaus gamybos kuro sąnaudos išreiškiamos taškais (PF) kaip išdėstyta toliau.
      Taškų PF suma yra mažesnė arba lygi 1,5.
      PF apskaičiuojamas šiuo būdu.
      Skaičiavimas plaušienos gamybai. Su kiekviena naudojamos plaušienos rūšimi i susijusios kuro sąnaudos (Fplaušienos, i, išreiškiamos kWh/ODT) apskaičiuojamos taip:
      Fplaušienos, i = Įmonėje pagamintas kuras + Pirktas kuras – Parduotas kuras – 1,25 × Įmonėje pagaminta elektros energija.
      
         Pastaba.
      
      
                  1.
               
               
                  Gaminant mechaninę plaušieną dydžio Fplaušienos, i (ir jo įtakos skaičiuojant PF, plaušienos) skaičiuoti nereikia, išskyrus atvejį, kai mechaninė plaušiena yra prekinė oru džiovinta plaušiena, kurioje yra bent 90 % sausos medžiagos.
               
            
                  2.
               
               
                  Kuro sąnaudos, susijusios su parduotos šiluminės energijos gamyba, pridedamos prie parduoto kuro, nurodyto pirmiau pateiktoje formulėje.
               
            Skaičiavimas popieriaus gamybai. Panašiai apskaičiuojamos ir su popieriaus gamyba susijusios kuro sąnaudos (Fpopieriaus, išreiškiamos kWh/ODT):
      Fpopieriaus = Įmonėje pagamintas kuras + Pirktas kuras – Parduotas kuras – 1,25 × Įmonėje pagaminta elektros energija.
      Galiausiai taškai, apskaičiuoti plaušienos ir popieriaus gamybai, sudedami ir taip gaunamas bendras taškų skaičius (PF):
      
         
      
         3   lentelė
      
      
         Elektros energijos ir kuro sąnaudų etaloninės vertės
      
      
                  Plaušienos rūšis
               
               
                  Kuro sąnaudos, kWh/ODT
                  Fetaloninė
                  
               
               
                  Elektros energijos sąnaudos, kWh/ODT
                  E etaloninė
                  
               
            
                  Ne admp
               
               
                  admp
               
               
                  Ne admp
               
               
                  admp
               
            
                  Cheminė plaušiena
               
               
                  4 000
               
               
                  5 000
               
               
                  800
               
               
                  800
               
            
                  Termomechaninė plaušiena (TMP)
               
               
                  0
               
               
                  900
               
               
                  2 200
               
               
                  2 200
               
            
                  Trintos medienos plaušiena (įskaitant suslėgtą)
               
               
                  0
               
               
                  900
               
               
                  2 000
               
               
                  2 000
               
            
                  Chemotermomechaninė plaušiena (CTMP)
               
               
                  0
               
               
                  1 000
               
               
                  2 000
               
               
                  2 000
               
            
                  Regeneruoto plaušo plaušiena
               
               
                  300
               
               
                  1 300
               
               
                  450
               
               
                  550
               
            
                  Popieriaus rūšis
               
               
                  Kuras
               
               
                  kWh/t
               
               
                   
               
               
                  Elektra
                  kWh/t
               
            
                  Laikraštinio popieriaus rūšis
               
               
                   
               
               
                  1 800
               
               
                   
               
               
                  700
               
            
                  
                              Admp
                           
                           
                              –
                           
                           
                              oru džiovinta prekinė plaušiena.
                           
                        
            
         Vertinimas ir patikra (taikoma a ir b punktams). Paraiškos teikėjas pateikia išsamius atitiktį pagal šį kriterijų įrodančius skaičiavimus ir visus susijusius pagrindžiamuosius dokumentus. Pateikiant duomenis, be kitų dalykų, nurodomos bendros elektros energijos ir kuro sąnaudos.
      Paraiškos teikėjas apskaičiuoja visas energijos sąnaudas, suskirstydamas jas į plaušienos ir popieriaus gamybos šiluminės energijos (kuro) ir elektros energijos sąnaudas, įskaitant energijos sąnaudas spaustuviniams dažams pašalinti iš makulatūros, iš kurios gaunama rūšiuotoji makulatūra. Energija, naudojama žaliavoms vežti, perdirbti ir popieriui pakuoti, skaičiuojant energijos sąnaudas neįtraukiama.
      Į bendrą šiluminę energiją įtraukiama energija, gauta iš visų rūšių pirktinio kuro. Į ją taip pat įtraukiama šiluminė energija, gauta gamybos vietoje deginant tirpalus ir atliekas (pvz., medienos atliekas, pjuvenas, tirpalus, makulatūrą, popieriaus broką) bei įmonėje gaminant elektros energiją atgauta šiluminė energija; tačiau paraiškos teikėjas, skaičiuodamas bendras šiluminės energijos sąnaudas, turi įvertinti tik 80 % iš šių šaltinių gaunamos šiluminės energijos.
      Elektros energija – tai grynoji iš elektros tinklo gauta elektros energija ir įmonėje pagaminta elektros energija, išmatuota kaip elektrinė galia. Nuotekų valymui sunaudota elektros energija neįtraukiama.
      Jeigu garas generuojamas naudojant elektrą kaip šilumos šaltinį, apskaičiuojama garo šiluminės energijos vertė, ji padalijama iš 0,8 ir pridedama prie bendrų kuro sąnaudų.
      Kadangi integruotose gamyklose sunku gauti atskiras plaušienos ir popieriaus gamybos kuro (šiluminės energijos) sąnaudų vertes, jeigu yra tik bendras plaušienos ir popieriaus gamybos sąnaudų rodiklis, plaušienos gamybos sąnaudų vertės prilyginamos nuliui, o į popieriaus gamyklos kuro (šiluminės energijos) sąnaudų vertę įtraukiama ir plaušienos, ir popieriaus gamyba.
      
         3 kriterijus.   Plaušai
      
      Ne mažiau kaip 70 % pagal svorį viso laikraštiniam popieriui gaminti naudojamų plaušų kiekio sudaro regeneruoti plaušai.
      Likusieji plaušai yra pirminiai plaušai, kuriems turimi galiojantys tvarios miškotvarkos ir kilmės patvirtinimo sertifikatai, išduoti pagal nepriklausomą trečiųjų šalių sertifikavimo sistemą, pvz., FSC, PEFC arba lygiavertę sistemą.
      Tačiau, jeigu pagal sertifikavimo sistemas gaminyje arba gamybos linijoje leidžiama sertifikuotą žaliavą maišyti su nesertifikuota, nesertifikuotos žaliavos dalis turi būti ne didesnė kaip 50 % viso naudojamų pirminių plaušų kiekio. Tokiai nesertifikuotai žaliavai taikoma patikros sistema, kuria užtikrinama, kad žaliava būtų gauta iš teisėto šaltinio ir atitiktų visus kitus jai taikomus sertifikavimo sistemos reikalavimus.
      Tvarios miškotvarkos ir (arba) kilmės patvirtinimo sertifikatus išduodančios sertifikavimo įstaigos akredituojamos (pripažįstamos) pagal tą sertifikavimo sistemą.
      Skaičiuojant regeneruotų plaušų kiekį yra nepriskiriamos vykstant technologiniam procesui susidarančios medžiagos, kurias galima panaudoti tame pačiame technologiniame procese (vietoje susidarančios arba pirktinės popieriaus atraižos ir brokas).
      
         Vertinimas ir patikra. Paraiškos teikėjas pateikia atitinkamus dokumentus, kuriuose nurodytos plaušienai ir popieriui gaminti naudojamų plaušų rūšys, kiekiai ir kilmė.
      Jeigu naudojami pirminiai plaušai, gaminys turi turėti galiojančius tvarios miškotvarkos ir kilmės patvirtinimo sertifikatus, išduotus pagal nepriklausomą trečiųjų šalių sertifikavimo sistemą, pvz., PEFC, FSC arba lygiavertę sistemą. Jeigu gaminyje arba gamybos linijoje naudojama nesertifikuota žaliava, turi būti pateikti įrodymai, kad nesertifikuotos žaliavos dalis yra mažesnė kaip 50 % ir kad jai taikoma patikros sistema, kuria užtikrinama, kad žaliava būtų gauta iš teisėto šaltinio ir atitiktų visus kitus jai taikomus sertifikavimo sistemos reikalavimus.
      Regeneruotų plaušų procentinė dalis apskaičiuojama kaip panaudotų regeneruotų plaušų ir galutinio pagaminto popieriaus kiekio santykis. Jeigu naudojami regeneruoti plaušai, paraiškos teikėjas pateikia deklaraciją, nurodydamas gaminyje naudojamą vidutinį rūšiuotosios makulatūros kiekį pagal standartą EN 643 (2) arba jam lygiavertį standartą. Paraiškos teikėjas taip pat pateikia deklaraciją, kad apskaičiuojant procentinę regeneruotų plaušų dalį nebuvo naudojamos nuosavos arba pirktinės popieriaus atraižos ir brokas.
      
         4 kriterijus.   Draudžiamos ir ribojamos cheminės medžiagos ir mišiniai
      
      
         Vertinimas ir patikra. Paraiškos teikėjas pateikia plaušienos ir popieriaus gamyboje naudojamų cheminių produktų sąrašą ir atitinkamus dokumentus (pvz., saugos duomenų lapus). Šiame sąraše nurodomas visų gamybos procese naudojamų cheminių medžiagų kiekis, paskirtis ir tiekėjai.
      a)   Pavojingos cheminės medžiagos ir mišiniai
      Pagal Reglamento (EB) Nr. 66/2010 6 straipsnio 6 dalį gaminio sudėtyje neturi būti Europos Parlamento ir Tarybos reglamento (EB) Nr. 1907/2006 (3) 57 straipsnyje nurodytų cheminių medžiagų, nei cheminių medžiagų ir mišinių, pagal Europos Parlamento ir Tarybos reglamentą (EB) Nr. 1272/2008 (4) arba Tarybos direktyvą 67/548/EB (5) atitinkančių toliau nurodytas pavojingumo frazes arba rizikos frazes.
      Pavojingumo ir rizikos frazių sąrašas
      
                  Pavojingumo frazė (6)
                  
               
               
                  Rizikos frazė (7)
                  
               
            
                  H300 Mirtina prarijus
               
               
                  R28
               
            
                  H301 Toksiška prarijus
               
               
                  R25
               
            
                  H304 Prarijus ir patekus į kvėpavimo takus, gali sukelti mirtį
               
               
                  R65
               
            
                  H310 Mirtina susilietus su oda
               
               
                  R27
               
            
                  H311 Toksiška susilietus su oda
               
               
                  R24
               
            
                  H330 Mirtina įkvėpus
               
               
                  R23/26
               
            
                  H331 Toksiška įkvėpus
               
               
                  R23
               
            
                  H340 Gali sukelti genetinius defektus
               
               
                  R46
               
            
                  H341 Įtariama, kad gali sukelti genetinius defektus
               
               
                  R68
               
            
                  H350 Gali sukelti vėžį
               
               
                  R45
               
            
                  H350i Gali sukelti vėžį įkvėpus
               
               
                  R49
               
            
                  H351 Įtariama, kad sukelia vėžį
               
               
                  R40
               
            
                  H360F Gali pakenkti vaisingumui
               
               
                  R60
               
            
                  H360D Gali pakenkti negimusiam kūdikiui
               
               
                  R61
               
            
                  H360FD Gali pakenkti vaisingumui. Gali pakenkti negimusiam kūdikiui
               
               
                  R60/61/60–61
               
            
                  H360Fd Gali pakenkti vaisingumui. Įtariama, kad gali pakenkti negimusiam kūdikiui
               
               
                  R60/63
               
            
                  H360Df Gali pakenkti negimusiam kūdikiui. Įtariama, kad gali pakenkti vaisingumui
               
               
                  R61/62
               
            
                  H361f Įtariama, kad gali pakenkti vaisingumui
               
               
                  R62
               
            
                  H361d Įtariama, kad gali pakenkti negimusiam kūdikiui
               
               
                  R63
               
            
                  H361fd Įtariama, kad gali pakenkti vaisingumui. Įtariama, kad gali pakenkti negimusiam kūdikiui
               
               
                  R62–63
               
            
                  H362 Gali pakenkti žindomam vaikui
               
               
                  R64
               
            
                  H370 Kenkia organams
               
               
                  R39/23/24/25/26/27/28
               
            
                  H371 Gali pakenkti organams
               
               
                  R68/20/21/22
               
            
                  H372 Kenkia organams, jeigu medžiaga veikia ilgai arba kartotinai
               
               
                  R48/25/24/23
               
            
                  H373 Gali pakenkti organams, jeigu medžiaga veikia ilgai arba kartotinai
               
               
                  R48/20/21/22
               
            
                  H400 Labai toksiška vandens organizmams
               
               
                  R50
               
            
                  H410 Labai toksiška vandens organizmams, sukelia ilgalaikius pakitimus
               
               
                  R50–53
               
            
                  H411 Toksiška vandens organizmams, sukelia ilgalaikius pakitimus
               
               
                  R51–53
               
            
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            
                  EUH059 Pavojinga ozono sluoksniui
               
               
                  R59
               
            
                  EUH029 Kontaktuodama su vandeniu išskiria toksiškas dujas
               
               
                  R29
               
            
                  EUH031 Kontaktuodama su rūgštimis išskiria toksiškas dujas
               
               
                  R31
               
            
                  EUH032 Kontaktuodama su rūgštimis išskiria labai toksiškas dujas
               
               
                  R32
               
            
                  EUH070 Toksiška patekus į akis
               
               
                  R39–41
               
            
                  Nei plaušienai, nei popieriui negalima naudoti prekinių dažų ar dažiklių, apdailos agentų, pagalbinių ar dengiamųjų medžiagų, kurioms priskirta arba paraiškos pateikimo dieną gali būti priskirta pavojingumo frazė H317 – „Gali sukelti alerginę odos reakciją“.
               
               
                  R43
               
            Cheminėms medžiagoms arba mišiniams, kuriuos apdorojus jų savybės pasikeičia (pvz., tampa biologiškai nebeprieinami, įvyksta cheminių pakitimų) taip, kad nustatytasis pavojus išnyksta, pirmiau nustatytas reikalavimas netaikomas.
      Cheminių medžiagų ir mišinių, kuriems gali būti arba yra priskirta kuri nors pirmiau nurodytų pavojingumo arba rizikos frazių arba kurie atitinka pirmiau pateiktoje lentelėje išvardytus priskyrimo pavojingumo klasėms arba kategorijoms kriterijus, taip pat cheminių medžiagų, atitinkančių Reglamento (EB) Nr. 1907/2006 57 straipsnio a, b arba c punkte nustatytus kriterijus, koncentracijos ribos neviršija bendrųjų arba konkrečių koncentracijos ribų, nustatytų pagal Reglamento (EB) Nr. 1272/2008 10 straipsnį. Jeigu nustatytos konkrečios koncentracijos ribos, jos taikomos vietoje bendrųjų koncentracijos ribų.
      Cheminių medžiagų, atitinkančių Reglamento (EB) Nr. 1907/2006 57 straipsnio d, e arba f punkte nustatytus kriterijus, koncentracijos riba turi neviršyti 0,1 % pagal masę.
      
         Vertinimas ir patikra. Paraiškos teikėjas įrodo atitiktį šiems kriterijams pateikdamas duomenis apie technologiniame procese naudojamų cheminių medžiagų kiekį (kg/pagaminto popieriaus ODT) ir įrodydamas, kad pagal šiuos kriterijus nurodytų cheminių medžiagų kiekis galutiniame gaminyje neviršija nustatytų koncentracijos ribų. Cheminių medžiagų ir mišinių koncentracijos ribos nurodomos pagal Reglamento (EB) Nr. 1907/2006 31 straipsnį parengtuose saugos duomenų lapuose.
      b)   Cheminės medžiagos, įtrauktos į sąrašą pagal Reglamento (EB) Nr. 1907/2006 59 straipsnio 1 dalį
      Jeigu cheminės medžiagos įvardytos kaip labai didelį susirūpinimą keliančios medžiagos ir įtrauktos į Reglamento (EB) Nr. 1907/2006 59 straipsnyje nurodytą sąrašą ir jeigu tokių cheminių medžiagų koncentracija mišiniuose, gaminiuose arba homogeninėse sudėtinių gaminių dalyse yra didesnė kaip 0,1 %, joms netaikomos išimtys, leidžiančios nukrypti nuo Reglamento (EB) Nr. 66/2010 6 straipsnio 6 dalies draudžiamosios nuostatos. Jeigu koncentracija mažesnė kaip 0,1 %, taikomos konkrečios koncentracijos ribos, nustatytos pagal Reglamento (EB) Nr. 1272/2008 10 straipsnį.
      
         Vertinimas ir patikra. Cheminių medžiagų, kurios įvardytos kaip labai didelį susirūpinimą keliančios medžiagos ir kurios pagal Reglamento (EB) Nr. 1907/2006 59 straipsnį įtrauktos į pasiūlytų medžiagų sąrašą, sąrašas skelbiamas:
      http://echa.europa.eu/chem_data/authorisation_process/candidate_list_table_en.asp
      Remiamasi paraiškos pateikimo dieną galiojančiu sąrašu.
      Paraiškos teikėjas įrodo atitiktį šiam kriterijui pateikdamas duomenis apie technologiniame procese naudojamų cheminių medžiagų kiekį (kg/pagaminto popieriaus ODT) ir įrodydamas, kad pagal šį kriterijų nurodytų cheminių medžiagų kiekis galutiniame gaminyje neviršija nustatytų koncentracijos ribų. Pagal Reglamento (EB) Nr. 1907/2006 31 straipsnį koncentracija nurodoma saugos duomenų lapuose.
      c)   Chloras
      Chloro dujos arba kiti chlorinti junginiai kaip balinimo priemonė nenaudojami. Šis reikalavimas netaikomas su chloro dioksido gamyba ir naudojimu susijusioms chloro dujoms.
      
         Vertinimas ir patikra. Paraiškos teikėjas pateikia plaušienos gamintojo (-ų) deklaraciją (-as), kad chloro dujos arba kiti chlorinti junginiai nebuvo naudoti kaip balinimo priemonė. Pastaba. Nors šis reikalavimas taikomas ir regeneruotų plaušų balinimui, pripažįstama, kad ankstesniame būvio cikle plaušai galėjo būti balinami chloro dujomis arba kitais chlorintais junginiais.
      d)   Alkilfenoletoksilatai (APEO)
      Alkilfenoletoksilatai arba kiti alkilfenolių dariniai nededami į valomuosius cheminius produktus, spaudos dažams šalinti skirtus cheminius produktus, putojimo stabdiklius arba dispergentus. Alkilfenolių dariniai apibrėžiami kaip cheminės medžiagos, kurias skaidant susidaro alkilfenoliai.
      
         Vertinimas ir patikra. Paraiškos teikėjas pateikia cheminės medžiagos tiekėjo (-ų) deklaraciją (-as), kad į šiuos gaminius nedėta alkilfenoletoksilatų ar kitų alkilfenolių darinių.
      e)   Monomerų likučiai
      Bendras liekamųjų monomerų (išskyrus akrilamidą), kuriems priskirta arba gali būti priskirta kuri nors iš toliau nurodytų rizikos frazių (ar jų derinys) ir kurių yra dangų, išlaikomųjų priemonių, stiprinamųjų priemonių, hidrofobinių priedų ar cheminių medžiagų, naudojamų vandeniui valyti įmonėje ar už jos ribų, sudėtyje, koncentracija neviršija 100 mln. d. (skaičiuojama pagal sausąjį likutį).
      
                  Pavojingumo frazė (8)
                  
               
               
                  Rizikos frazė (9)
                  
               
            
                  H340 Gali sukelti genetinius defektus
               
               
                  R46
               
            
                  H350 Gali sukelti vėžį
               
               
                  R45
               
            
                  H350i Gali sukelti vėžį įkvėpus
               
               
                  R49
               
            
                  H351 Įtariama, kad sukelia vėžį
               
               
                  R40
               
            
                  H360F Gali pakenkti vaisingumui
               
               
                  R60
               
            
                  H360D Gali pakenkti negimusiam kūdikiui
               
               
                  R61
               
            
                  H360FD Gali pakenkti vaisingumui. Gali pakenkti negimusiam kūdikiui
               
               
                  R60/61/60–61
               
            
                  H360Fd Gali pakenkti vaisingumui. Įtariama, kad gali pakenkti negimusiam kūdikiui
               
               
                  R60/63
               
            
                  H360Df Gali pakenkti negimusiam kūdikiui. Įtariama, kad gali pakenkti vaisingumui
               
               
                  R61/62
               
            
                  H400 Labai toksiška vandens organizmams
               
               
                  R50/50–53
               
            
                  H410 Labai toksiška vandens organizmams, sukelia ilgalaikius pakitimus
               
               
                  R50–53
               
            
                  H411 Toksiška vandens organizmams, sukelia ilgalaikius pakitimus
               
               
                  R51–53
               
            
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            Dangų, išlaikomųjų priemonių, stiprinamųjų priemonių, hidrofobinių priedų ar cheminių medžiagų, naudojamų vandeniui valyti įmonėje ar už jos ribų, sudėtyje akrilamido koncentracija yra ne didesnė kaip 700 mln. d. (skaičiuojama pagal sausąjį likutį).
      Kompetentinga institucija gali leisti paraiškos teikėjui šių reikalavimų netaikyti cheminėms medžiagoms, naudojamoms vandeniui valyti už įmonės ribų.
      
         Vertinimas ir patikra. Paraiškos teikėjas pateikia atitikties pagal šį kriterijų deklaraciją ir atitinkamus dokumentus (pvz., saugos duomenų lapus).
      f)   Plovikliai, naudojami spaustuviniams dažams pašalinti
      Visi plovikliai, naudojami spaustuviniams dažams pašalinti, turi būti galiausiai biologiškai skylantys (žr. toliau nurodytus bandymų metodus ir atitikties lygius).
      
         Vertinimas ir patikra. Paraiškos teikėjas pateikia atitikties šiam kriterijui deklaraciją ir atitinkamus saugos duomenų lapus arba kiekvienos paviršinio aktyvumo medžiagos tyrimo ataskaitas, kuriose nurodomas tyrimo metodas, ribinė vertė ir padaryta išvada, taikant vieną iš šių tyrimo metodų ir šiuos leidžiamuosius lygius: OECD 302 A-C (arba lygiaverčius ISO standartus), kai 28 parų skaidumo (įskaitant adsorbciją) procentinė vertė yra ne mažesnė kaip 70 % pagal 302 A arba B metodą ir ne mažesnė kaip 60 % pagal 302 C metodą.
      g)   Biocidai
      Veiklieji biocidinių arba biostatinių medžiagų komponentai, naudojami kovai su gleives gaminančiais organizmais vandens su plaušais cirkuliacijos sistemose, neturi būti biologiškai kaupiamieji. Biocidų galimybė biologiškai kauptis apibūdinama dydžiu log Pow (oktanolio ir vandens pasiskirstymo koeficiento logaritmas) (< 3,0) arba eksperimentiniu būdu nustatytu biokoncentracijos koeficientu (angl. BCF) (≤ 100).
      
         Vertinimas ir patikra. Paraiškos teikėjas pateikia atitikties šiam kriterijui deklaraciją ir atitinkamus medžiagos saugos duomenų lapus arba tyrimo ataskaitą, kurioje nurodomas tyrimo metodas, ribinė vertė ir padaryta išvada, taikant šiuos tyrimo metodus: OECD 107, 117 arba 305 A-E.
      h)   Azodažikliai
      Remiantis Reglamento (EB) Nr. 1907/2006 XVII priedu, nenaudojama azodažiklių, galinčių skilti į bet kurį iš toliau nurodytų aromatinių aminų:
      
                  
                              1.
                           
                           
                              4-amino bifenilas
                           
                        
               
                  (92–67–1),
               
            
                  
                              2.
                           
                           
                              benzidinas
                           
                        
               
                  (92–87–5),
               
            
                  
                              3.
                           
                           
                              4-chlor-o-toluidinas
                           
                        
               
                  (95–69–2),
               
            
                  
                              4.
                           
                           
                              2-naftilaminas
                           
                        
               
                  (91–59–8),
               
            
                  
                              5.
                           
                           
                              o-aminoazotoluenas
                           
                        
               
                  (97–56–3),
               
            
                  
                              6.
                           
                           
                              2-amino-4-nitrotoluenas
                           
                        
               
                  (99–55–8),
               
            
                  
                              7.
                           
                           
                              p-chloranilinas
                           
                        
               
                  (106–47–8),
               
            
                  
                              8.
                           
                           
                              2,4-diaminoanizolas
                           
                        
               
                  (615–05–4),
               
            
                  
                              9.
                           
                           
                              4,4’-diaminodifenilmetanas
                           
                        
               
                  (101–77–9),
               
            
                  
                              10.
                           
                           
                              3,3’-dichlorobenzidinas
                           
                        
               
                  (91–94–1),
               
            
                  
                              11.
                           
                           
                              3,3’-dimetoksibenzidinas
                           
                        
               
                  (119–90–4),
               
            
                  
                              12.
                           
                           
                              3,3’-dimetilbenzidinas
                           
                        
               
                  (119–93–7),
               
            
                  
                              13.
                           
                           
                              3,3’-dimetil-4,4’-diaminodifenilmetanas
                           
                        
               
                  (838–88–0),
               
            
                  
                              14.
                           
                           
                              p-krezidinas
                           
                        
               
                  (120–71–8),
               
            
                  
                              15.
                           
                           
                              4,4’-metilen-bis-(2-chloranilinas)
                           
                        
               
                  (101–14–4),
               
            
                  
                              16.
                           
                           
                              4,4’-oksidianilinas
                           
                        
               
                  (101–80–4),
               
            
                  
                              17.
                           
                           
                              4,4’-tiodianilinas
                           
                        
               
                  (139–65–1),
               
            
                  
                              18.
                           
                           
                              o-toluidinas
                           
                        
               
                  (95–53–4),
               
            
                  
                              19.
                           
                           
                              2,4-diamintoluenas
                           
                        
               
                  (95–80–7),
               
            
                  
                              20.
                           
                           
                              2,4,5-trimetilanilinas
                           
                        
               
                  (137–17–7),
               
            
                  
                              21.
                           
                           
                              4-aminoazobenzenas
                           
                        
               
                  (60–09–3),
               
            
                  
                              22.
                           
                           
                              o-anizidinas
                           
                        
               
                  (90–04–0).
               
            
         Vertinimas ir patikra. Paraiškos teikėjas pateikia atitikties pagal šį kriterijų deklaraciją.
      i)   Metalų junginių dažikliai ir pigmentai
      Nenaudojama švino, vario, chromo, nikelio arba aliuminio pagrindu pagamintų dažų ir pigmentų. Tačiau gali būti naudojami vario ftalocianino dažai ir pigmentai.
      
         Vertinimas ir patikra. Paraiškos teikėjas pateikia atitikties deklaraciją.
      
      j)   Jonų priemaišos dažikliuose
      Jonų priemaišų koncentracija dažikliuose ne didesnė kaip: Ag – 100 ppm; As – 50 ppm; Ba – 100 ppm; Cd – 20 ppm; Co – 500 ppm; Cr – 100 ppm; Cu – 250 ppm; Fe – 2 500 ppm; Hg – 4 ppm; Mn – 1 000 ppm; Ni – 200 ppm; Pb – 100 ppm; Se – 20 ppm; Sb – 50 ppm; Sn – 250 ppm; Zn – 1 500 ppm.
      
         Vertinimas ir patikra. Paraiškos teikėjas pateikia atitikties deklaraciją.
      
         5 kriterijus.   Atliekų tvarkymas
      
      Visose plaušienos ir popieriaus gamybos vietose taikoma atliekų (kaip apibrėžta atitinkamų plaušienos ir popieriaus gamybos vietų reguliavimo institucijų) ir liekamųjų produktų, susijusių su ekologiniu ženklu ženklinamų gaminių gamyba, tvarkymo sistema. Sistema turi būti patvirtinta dokumentais arba paaiškinta paraiškoje, pateikiant bent šią informaciją:
      
                  —
               
               
                  grąžinamojo perdirbimo medžiagų išskyrimo iš nuotekų srauto ir jų naudojimo procedūros,
               
            
                  —
               
               
                  medžiagų atgavimo kitais tikslais, pvz., deginti technologiniam garui arba šilumai gauti arba naudoti žemės ūkyje, procedūros;
               
            
                  —
               
               
                  pavojingų atliekų (kaip apibrėžta atitinkamų plaušienos ir popieriaus gamybos įmonių veiklos reguliavimo institucijų) tvarkymo procedūros.
               
            
         Vertinimas ir patikra. Paraiškos teikėjas pateikia išsamų kiekvienos susijusios gamybos vietos atliekų tvarkymo procedūrų aprašymą ir atitikties pagal šį kriterijų deklaraciją.
      
         6 kriterijus.   Tinkamumas naudoti
      
      Gaminys turi būti tinkamas naudoti pagal paskirtį.
      
         Vertinimas ir patikra. Paraiškos teikėjas pateikia tinkamus atitiktį pagal šį kriterijų įrodančius dokumentus. Ritininiam popieriui keliami reikalavimai. Gaminys turi atitikti ilgalaikiškumo reikalavimus, nustatytus taikomuose standartuose. Naudojimo vadove turi būti nurodyti ilgalaikiškumo vertinimo norminiai reikalavimai ir standartai.
      Vietoje minėtų metodų gamintojai gali garantuoti savo gaminių tinkamumą naudoti pateikdami popieriaus kokybę įrodančius tinkamus dokumentus pagal standartą EN ISO/IEC 17050–1:2004, kuriame pateikti bendrieji reikalavimai, taikomi tiekėjo deklaracijai dėl atitikties norminiams dokumentams.
      
         7 kriterijus.   ES ekologinio ženklo etiketėje pateikiama informacija
      
      Neprivaloma etiketė, kurioje yra teksto langelis su tokiu įrašu:
      
                  „—
               
               
                  susijęs su maža oro ir vandens tarša
               
            
                  —
               
               
                  naudojami sertifikuoti plaušai IR (ARBA) naudojami regeneruoti plaušai [atsižvelgiant į konkretų atvejį]
               
            
                  —
               
               
                  apribotas pavojingų cheminių medžiagų kiekis“.
               
            Neprivalomos etiketės su teksto langeliu naudojimo gairės pateikiamos „ES ekologinės etiketės logotipo naudojimo gairėse“, kurios yra interneto svetainėje
      http://ec.europa.eu/environment/ecolabel/promo/pdf/logo%20guidelines.pdf
      
         Vertinimas ir patikra. Paraiškos teikėjas pateikia gaminio pakuotės su ženklu pavyzdį ir atitikties pagal šį kriterijų deklaraciją.
      
         (1)  Kaip apibrėžta Europos Parlamento ir Tarybos direktyvoje 2009/28/EB (OL L 140, 2009 6 5, p. 16).
      
         (2)  Europos standartinių rūšiuotosios makulatūros ir kartono rūšių sąrašas. 2002 m. birželio mėn.
      
         (3)  OL L 396, 2006 12 30, p. 1.
      
         (4)  OL L 353, 2008 12 31, p. 1.
      
         (5)  OL 196, 1967 8 16, p. 1.
      
         (6)  Kaip nustatyta Reglamente (EB) Nr. 1272/2008.
      
         (7)  Kaip nustatyta Direktyvoje 67/548/EEB.
      
         (8)  Kaip nustatyta Reglamente (EB) Nr. 1272/2008.
      
         (9)  Kaip nustatyta Direktyvoje 67/548/EEB.